EkBass/fiwiki-20250220-pages-articles huggingface dataset:
CB 1939 Canarias

Club Cantera Base 1939 Canarias S.A.D., lyhyemmin CB 1939 Canarias (sponsorisyistä tunnetaan nimellä Lenovo Tenerife), on espanjalainen koripalloseura Kanariansaarten La Lagunasta. Se pelaa kotiottelunsa Santiago Martínilla. Seura perustettiin vuonna 1939.http://www.cbcanarias.net/elclub Se on pelannut Liga ACB:ssä 1980-luvulla ja uudestaan vuodesta 2012 lähtien. Seura kilpaili Korać cupissa kausilla 1977–1978 ja 1988–1989. Kaudella 2016–2017 seura voitti historian ensimmäisen Mestarien liigan mestaruudenhttp://www.basketballcl.com/iberostar-tenerife-crowned-inaugural- basketball-champions-league-winners . ==Pelaajat== Päiväys: 17.2.2024 == Lähteet == * Seuran esittely acb.com === Viitteet === == Aiheesta muualla == * Seuran verkkosivut * Seura eurobasket.com-sivustolla Luokka:Teneriffa Luokka:Espanjalaiset koripalloseurat
Salokeltanot

Salokeltanot (Hieracium sect. Hieracium tai Sylvatica-ryhmä) on ukonkeltanoiden (Hieracium) sukuun kuuluva kasvisektio, johon kuuluu noin 1300 pikkulajia. Salokeltanot ovat Pohjoismaissa yleisiä. Salokeltanot kasvavat 15–60 cm korkeiksi ja muodostavat maanrajaan lehtiruusukkeen, jossa on neljästä kuuteen leveää ja pitkäruotista lehteä. Varsi voi olla lehdetön tai siinä voi olla muutamia yksittäisiä lehtiä. Salokeltanoiden kukinto on keltaisista mykeröistä koostuva mykeröstö, joka sijaitsee varren päässä. Mykeröstössä olevien mykeröiden lukumäärä vaihtelee kahdesta kahteenkymmeneen. Salokeltanot kukkivat heinä–elokuussa. == Pikkulajeja == * Hieracium canipes – hurtansalokeltano * Hieracium chlorellum – kaunosalokeltano * Hieracium chloromaurum – peuransalokeltano * Hieracium crispulum – kaakonsalokeltano * Hieracium diminuens – sääskensalokeltano eli sääskenkeltano * Hieracium dispansiforme – jääränsalokeltano * Hieracium distendens – otsonsalokeltano * Hieracium distractum – korpinsalokeltano * Hieracium firmiranum – puistosalokeltano * Hieracium hjeltii – hjeltinsalokeltano * Hieracium lateriflorum – mustasalokeltano * Hieracium lepistoides – mielikinsalokeltano eli mielikinkeltano * Hieracium morulum – kalevansalokeltano * Hieracium multifrons – ilveksensalokeltano * Hieracium niviferum – jänönsalokeltano eli jänönkeltano * Hieracium patale – varjosalokeltano * Hieracium pellucidum – metsonsalokeltano * Hieracium penduliforme – tuhkasalokeltano * Hieracium pendulum – tapionsalokeltano eli tapionkeltano * Hieracium philanthrax – käensalokeltano * Hieracium praetenerum – hirvensalokeltano eli hirvenkeltano * Hieracium prolixum – ruotosalokeltano * Hieracium pseudopellucidum – peikonsalokeltano * Hieracium stenolepis – neulasalokeltano * Hieracium subcaesium – mäyränsalokeltano eli mäyränkeltano * Hieracium subholophyllum – lapiosalokeltano * Hieracium subpellucidum – myyränsalokeltano eli myyränkeltano * Hieracium sylvularum – kartanosalokeltano * Hieracium triangulare – kolmiosalokeltano eli kolmiokeltano == Lähteet == * Mossberg, B. & Stenberg, L., (suom. Vuokko, S. & Väre, H.), Suuri Pohjolan Kasvio, Tammi, Helsinki, 2014, sivu 681. === Viitteet === == Aiheesta muualla == * Pohjolan kasvien pauloissa: Hieracium sect. Hieracium - salokeltanot * Den virtuella floran: Skogsfibblor (Hieracium sect. Hieracium) Luokka:Ukonkeltanot
Tymidiinikinaasi

Tymidiinikinaasi on transferaaseihin kuuluva entsyymi. Entsyymi katalysoi fosfaattiryhmän siirtoa ATP-molekyyliltä tymidiinille ja tuotteina muodostuu tymidiinimonofosfaattia ja ADP:tä. Tymidiinikinaasia esiintyy niin esi- kuin aitotumaisissa soluissa sekä eräissä viruksissa. Se on osa DNA:n synteesiä näissä eliöissä. Tymidiinikinaasin EC-numero on EC 2.7.1.21. ==Rakenne ja toiminta== Tymidiinikinaasi on rakenteeltaan tyypillisesti dimeeri tai tetrameeri. Ihmisen entsyymi on tetrameeri ja yhden alayksikön molekyylimassa on noin 25 kDa. Entsyymi vaatii toimiakseen magnesiumioneja, jotka sitoutuvat ATP:hen. Rauta- ja mangaani-ionit voivat osittain korvata magnesiumionit. Nisäkkäillä tymidiinikinaasista tavataan kaksi isoentsyymiä. Näistä TK 1 esiintyy solulimassa ja TK2 mitokondrioissa. TK1-isoentsyymin aktiivisuus riippuu solunkierron vaiheesta ja se on aktiivisimmillaan G1\- ja S-vaiheissa. TK2:n aktiivisuus ei riipu solukierron vaiheesta. Tymidiinikinaasi kykenee fosforyloimaan myös eräitä muita yhdisteitä, jotka ovat rakenteeltaan samankaltaisia tymidiinin kanssa. Tymidiinitrifosfaatti on tymidiinikinaasin allosteerinen inhibiittori. ==Lääketieteellinen merkitys== Tymidiinikinaasin isoentsyymin TK1:n aktiivisuus kasvaa eräissä taudeissa kuten lymfoomissa, myeloomissa, herpesinfektioiden yhteydessä sekä eräissä muissa sairauksissa. Tymidiinikinaasin aktiivisuutta voidaan käyttää lymfooma- ja myeloomatpotilaiden taudinkulun seurannassa. Tymidiinikinaasi aktivoi eräitä viruslääkkeitä kuten asikloviiriä, famsikloviiriä ja valasikloviiriä ja nämä fosforyloidut johdannaiset estävät viruksen DNA-polymeraasin toimintaa. ==Lähteet== == Aiheesta muualla == Luokka:Transferaasit
Ahokeltanot

Ahokeltanot (Hieracium sect. Vulgata tai Vulgata-ryhmä) on ukonkeltanoiden (Hieracium) sukuun kuuluva kasvisektio, johon kuuluu yli 500 pikkulajia. Ahokeltanot ovat Pohjoismaissa yleisiä. Ahokeltanot kasvavat 20–100 cm korkeiksi ja muodostavat maanrajaan lehtiruusukkeen, jossa on kahdesta neljään suippotyvistä ja hammaslaitaista lehteä. Varressa on yleensä muutamia lehtiä, mutta varsilehtien määrässä on vaihtelua. Varsilehdet ovat tavallisesti ruusukelehtiä pienemmät, ja varren yläosassa olevat lehdet ovat pienempiä kuin alaosassa olevat lehdet. Ahokeltanoiden kukinto on keltaisista mykerökukinnoista koostuva mykeröstö. Ahokeltanot kukkivat heinä–elokuussa, yleensä myöhemmin kuin salokeltanot (Hieracium-sektio). == Lajeja == * Hieracium caesium – siniahokeltano eli sinikeltano * Hieracium caespiticola – kaskiahokeltano eli kaskikeltano * Hieracium coniops – törmäahokeltano eli törmäkeltano * Hieracium constringens – ahvenanahokeltano eli ahvenanmaanahokeltano * Hieracium cornigerum – sarviahokeltano * Hieracium coronarium – sudenahokeltano eli sudenkeltano * Hieracium diaphanoides – koivuahokeltano * Hieracium fulvescens – vaalea-ahokeltano (ent. nuhrukeltano) * Hieracium hyalinellum – etelänahokeltano * Hieracium improvisum – kärpänahokeltano eli kärpänkeltano * Hieracium impunctatum – uudenmaanahokeltano * Hieracium incurrens – haka-ahokeltano eli hakamaakeltano * Hieracium internatum – rinneahokeltano * Hieracium klingstedtii – rannikkoahokeltano * Hieracium kuusamoënse – kuusamonahokeltano eli kuusamonkeltano * Hieracium laeticolor – maksa-ahokeltano eli maksakeltano * Hieracium lucens – hohtoahokeltano eli hohtokeltano * Hieracium porrigens – teerenahokeltano (eli nuhrukeltano) * Hieracium ravidum – kivikkoahokeltano eli kivikkokeltano * Hieracium silenii – siléninahokeltano eli siléninkeltano * Hieracium subarctoum – kaira-ahokeltano eli kairankeltano * Hieracium subpellucidum – myyränahokeltano eli myyränkeltano * Hieracium subrigidum – peiponahokeltano * Hieracium subsimile – kyynahokeltano * Hieracium umbricola – katveahokeltano eli katvekeltano * Hieracium vulgatum – piennarahokeltano * Hieracium wainioi – vainionahokeltano eli vainionkeltano == Lähteet == * Mossberg, B. & Stenberg, L., (suom. Vuokko, S. & Väre, H.), Suuri Pohjolan Kasvio, Tammi, Helsinki, 2014, sivu 682. === Viitteet === == Aiheesta muualla == * Pohjolan kasvien pauloissa: Hieracium sect. Vulgata - ahokeltanot * Den virtuella floran: Hieracium sect. Vulgata Luokka:Ukonkeltanot
Tankikeltanot

Tankikeltanot (Hieracium sect. Tridentata tai Rigida-ryhmä) on ukonkeltanoiden (Hieracium) sukuun kuuluva kasvisektio, johon kuuluu noin 200 pikkulajia. Tankikeltanot ovat Pohjoismaissa Islantia lukuun ottamatta yleisiä. Tankikeltanot kasvavat 20–120 cm korkeiksi ja niiden varsi on karvainen. Varressa on kuudesta kahteentoista suikeaa lehteä, joista alimmat saattavat kuihtua ennen kukintaa. Tankikeltanot eivät muodosta maanrajaan lehtiruusuketta. Tankikeltanoiden kukinto on monista, yleensä pienistä, keltaisista mykerökukinnoista koostuva mykeröstö. Tankikeltanot kukkivat heinä–elokuussa. == Lajeja == * Hieracium crepidioides – ripsitankikeltano * Hieracium dolabratum – jokitankikeltano * Hieracium godbyense – harmaatankikeltano * Hieracium laevigatum – silotankikeltano * Hieracium lapponicum – lapintankikeltano * Hieracium laterale – pohjantankikeltano * Hieracium lineatum – lounaantankikeltano * Hieracium linifolium – pellavatankikeltano eli pellavakeltano == Lähteet == * Mossberg, B. & Stenberg, L., (suom. Vuokko, S. & Väre, H.), Suuri Pohjolan Kasvio, Tammi, Helsinki, 2014, sivu 682. === Viitteet === == Aiheesta muualla == * Pohjolan kasvien pauloissa: Hieracium sect. Tridentata - tanikeltanot * Den virtuella floran: Hieracium sect. Tridentata Luokka:Ukonkeltanot
Niemisvesi-Pemu

Niemisvesi-Pemu on Etelä-Pohjanmaalla Ähtärissä sijaitseva järvi. Se muodostuu kahdesta erillisestä järvialtaasta, Niemisvedestä ja Pemusta. == Maantietoa == Niemisveden ja Pemun välissä sijaitsee Raatikkasaari. Saaren eteläosassa on kannas ja pohjoisosassa kapea ja matala salmi. Koko järven pinta-ala on 1 500 hehtaaria eli 15 km². Se on 6,5 kilometriä pitkä ja 6,0 kilometriä leveä. Pemun järviallas on 3,9 kilometriä pitkä ja 2,5 kilometriä leveä ja Niemisveden allas on 6,0 kilometriä pitkä ja 4,1 kilometriä leveä. Järvi on luodattu ja siitä on julkaistu syvyyskartat. Sen tilavuus on 53 miljoonaa m³ eli 0,053 km³. Järven keskisyvyys on 3,6 metriä ja suurin syvyys on 29 metriä. Syvin kohta sijaitsee Pemun keskellä. Syvimmän kohdan ympärillä on Pemunsaaren länsipuolelta alkava ja eteläisen Pitkälahden suulle ulottuva yli 10-metrinen syvänne. Myös Niemisvedessä on Raatikkasaaren länsipuolella yli 10-metrinen pitkä syvänne, joka on paikoin jopa 15 metriä syvä. Anturaniemen päässä sijaitsee toinen pienempi 14 metrin syvänne. Järvessä on viisi saarta. Suurin on Raatikkasaari, joka on 2,4 kilometriä pitkä ja 1,9 kilometriä leveä. Raatikkasaari on todellisuudessa niemi, sillä sitä yhdistää Kannaksenniemeen alle 10-metrinen kannas. Muut nimetyt saaret ovat Pemunsaari, Seikansaari ja Lokinkivi. Järven rantaviivan pituus on 43 kilometriä. Rannat ovat loivaa metsämaastoa, jotka ovat paikoin soistuneita ja jota täplittää pienet peltotilkut. Järven länsirannoilla sijaitsevat Reijon kylä ja Hokkaskylä. Niiden kautta kulkee valtatieltä 18 kääntyvä yhdystie 7091 ja järven itäpuolta kiertää samalta valtatieltä kääntyvä yhdystie 17253. Järven pohjoispuolta kulkee noin 1,5 kilometrin etäisyydeltä yhdysteitä yhdistävä kylätie. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueella (35.4) Niemisjoen valuma- alueeseen (35.47), johon Niemisveden alue (35.472) kuuluu. Niemisveden alue saa pääosan vedestänsä Kortteisenjoesta, joka on Kortteisen (107 ha) ja Kivijärven (425 ha) Pemuun laskeva laskujoki, ja Niemisveden altaan lähialueesta. Niemisvedestä lähtee Niemisjoki, joka laskee Moksunjärveen. Niemisveden alueella on 16 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Renkainen (67 ha), Saarinen (61 ha), Pyhikki (37 ha), Haapolampi (16 ha), Likolampi (15 ha) ja Iso-Nuoramo (13 ha). == Lähteet == == Aiheesta muualla == Luokka:Ähtärin reitti Luokka:Niemisjoen valuma-alue Luokka:Ähtärin järvet
Stygotantulus stocki

Stygotantulus stocki on hyvin pieni punkkiäyriäinen, ja sukunsa Stygotantulus ainoa laji. Se elää ulkoloisena heimoihin Tisbidae ja Canuellidae kuuluvilla hankajalkaisilla. Stygotantulus stocki on maailman pienin äyriäinen, ja saavuttaa alle 0,1 millimetrin pituuden. Sen lajinimi on annettu hollantilaisen äyriäistutkija Jan Hendrik Stockin kunniaksi. == Lähteet == Luokka:Leukajalkaiset
Lohijärvi (järvi Ylitorniolla)

Lohijärvi on Lapissa Ylitornion Lohijärvellä sijaitseva järvi. == Maantietoa == Lohijärvi on muodoltaan kaksiosainen Tengeliönjoen läpivirtausjärvi ja sen järvialtaita yhdistää toisiinsa alle 300 metriä leveä salmi. Koko järven pinta-ala on 1 500 hehtaaria eli 15 km². Se on 9,4 kilometriä pitkä ja 4,3 kilometriä leveä. Itäistä järviallasta kutsutaan Isoksi Lohijärveksi ja se on 5,6 kilometriä pitkä ja 3,3 kilometriä leveä. Läntistä allasta kutsutaan Vähäksi Lohijärveksi ja se on 6,3 kilometriä pitkä ja 1,7 kilometriä leveä. Järvi on luodattu ja siitä on julkaistu syvyyskartat. Sen tilavuus on 21 miljoonaa m³ eli 0,021 km³. Järven keskisyvyys on 1,5 metriä ja suurin syvyys on 5,8 metriä. Syvin kohta sijaitsee Vähän Lohijärven luusuamaisessa Lohinivalle johtavassa kapeikossa. Järven rantaviivan pituus on 34 kilometriä. Rannat ovat enimmäkseen suomaata tai metsää. Peltoja on rannoilla vain muutamia. Suurin kylistä on Lohijärvi, joka sijaitsee Ison Lohijärven pohjoisrannalla. Myös Vähässä Lohijärvessä on rantakylät Kenttämaa ja Holster. Rannoilla on näiden lisäksi haja-asutuksena muutama kiinteistö sekä vapaa-ajan asuntoja. Pohjoistesta erkanee seututiestä 932 toinen seututie 929, jotka kiertävät järven sen eri puolilta. Rannalla sijaitsee eräkeskus.Lohijärvi: Lohijärven eräkeskus, viitattu 2.6.2017 == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lohijärven alueella (67.92), mihin Lohijärven lähialue (67.922) kuuluu. Lohijärvi on Tengeliönjoen läpivirtausjärvi, sillä suurin osa järven vedestä tulee ja poistuu Tengeliönjoesta, joka on pohjoisesta tuleva Miekojärven laskujoki. Etelästä Vähä Lohijärveen laskee lisäksi pieni Merijoki, joka on Törmäsjärven valuma-alue (67.927) laskujoki. Kaakosta Isoon Lohijärveen laskee Kuijasjoki, joka tuo Kuijasjoen valuma-alueen (67.99) vesiä. Lohijärven lähialueella on vain yksi yli hehtaarin kokoinen lampi, jotka laskee suoraan järveen. Tengeliönjoki jatkaa Lohijärvestä länteen Portimojärven läpi ja kierrettyään Aavasaksan, se yhtyy Aavasaksan kylässä Tornionjokeen. == Lähteet == Luokka:Lohijärven alue Luokka:Ylitornion järvet
Border Lord

__NOTOC__ Border Lord on yhdysvaltalaisen country-muusikko laulaja- lauluntekijä Kris Kristoffersonin kolmas albumi, joka julkaistiin vuonna 1972. == Kappaleet == Kaikki kappaleet Kris Kristoffersonin, ellei toisin mainita. === A-puoli === # # # # # === B-puoli === # * # # # # == Kokoonpano == * Kris Kristofferson – laulu, kitara * Rita Coolidge – laulu * Pete Drake – steel-kitara * Donnie Fritts – kosketinsoittimet, taustalaulu * Dennis Linde – kitara * Billy Swan – basso, taustalaulu * Stephen Bruton – kitara, taustalaulu * Kenneth A. Buttrey – rummut * Jerry Carrigan – rummut * Tommy Jackson – viulu * Jerry Kennedy – kitara * Farrell Morris – lyömäsoittimet * Terry Paul – basso, taustalaulu * Jerry Shook – kitara * Benny Whitehead – taustalaulu * John "Bucky" Wilkin – kitara * Charlie McCoy – huuliharppu, kosketinsoittimet == Arvostelut == * Allmusic: Allmusic review == Lähteet == * Border Lord discogs.com -sivustolla === Viitteet === Luokka:Vuoden 1972 albumit Luokka:Kris Kristoffersonin albumit
Honda Jazz

Honda Jazz on Hondan vuodesta 2001 lähtien valmistama pieni henkilöautomalli, joka korvasi Honda Logon, Capan ja S-MX:n. Japanissa, Kiinassa ja Pohjois- Amerikassa autoa myydään nimellä Honda Fit. == Honda Jazz GD (2001–2008) == Honda Fit esiteltiin Japanissa kesäkuussa 2001, ja Euroopan ensiesittely Honda Jazz -nimisenä oli Frankfurtin autonäyttelyssä saman vuoden syyskuussa. Vuoden 2004 Euro NCAP -kolaritestistä Jazz sai tulokseksi neljä tähteä viidestä. Moottorivaihtoehtoina olivat 1,2- (78 hv), 1,3- (83 hv) ja 1,5-litraiset bensiinimoottorit. Euroopassa tarjolla oli 1,2- ja 1,3-litraiset, joista jälkimmäistä markkinoitiin 1,4-litraisena. Ainoastaan Japanissa 1,5-litraisen yhteyteen oli valittavissa neliveto. Vuonna 2005 Jazz sai muun muassa uudenmallisen etupuskurin. vasen|pienoiskuva|Ensimmäisen sukupolven facelift- malli. == Honda Jazz GE (2007–2014) == Toisen sukupolven Honda Fit esiteltiin Tokion autonäyttelyssä syksyllä 2007. Euroopassa Jazz tuli markkinoille seuraavana vuonna. Vuoden 2009 Euro NCAP -kolaritestistä Jazz sai tulokseksi täydet viisi tähteä. Moottorivaihtoehdot olivat edelleen 1,2-, 1,3- ja 1,5-litraiset bensiinimoottorit. Pariisin autonäyttelyssä syksyllä 2010 esiteltiin lisäksi Jazz Hybrid, jossa 1,3-litraisen bensiinimoottorin apuna on 10,3 kilowatin tehoinen sähkömoottori. Vuodelle 2011 Jazzia uudistettiin kevyesti muun muassa uudenlaisella etupuskurilla. == Honda Jazz GK (2013–2020) == Kolmannen sukupolven Honda Fit tuli Japanissa markkinoille syksyllä 2013. Eurooppaan Jazz saapui vuonna 2015. Vuoden 2015 Euro NCAP -kolaritestistä Jazz sai tulokseksi täydet viisi tähteä. Euroopan markkinoilla ainoa moottorivaihtoehto oli 1,3-litrainen (102 hv) bensiinimoottori. Voimansiirtona on kuusivaihteinen manuaalivaihteisto tai portaaton CVT-automaatti. Yhdysvalloissa GK-sukupolven Honda Fit sai mainetta markkinoiden vähiten kuluttavana ja yhtenä luotettavimmista automalleista, mutta kysyntä oli silti pientä ja Honda Fitin myynti Yhdysvalloissa lopetettiin. == Honda Jazz GR/GS (2019–) == Neljännen sukupolven Honda Fit esiteltiin Tokion autonäyttelyssä lokakuussa 2019. Kiinassa mallia myydään myös nimellä Honda Life. Eurooppaan mallia tuodaan ainoastaan hybridinä. Saatavilla on myös maastohenkisempi versio nimeltään Crosstar. Yhdysvalloissa tämän sukupolven Honda Fitiä ei myydä lainkaan. Vuoden 2020 Euro NCAP -kolaritestistä Jazz sai tulokseksi täydet viisi tähteä. == Lähteet == == Aiheesta muualla == Jazz Luokka:Hybridiautot Luokka:B-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Hiirenkeltanot

Hiirenkeltanot eli hiirenvoikeltanot (Pilosella Cauligera-ryhmä) on toinen voikeltanoiden eli harakankeltanoiden (Pilosella) sukuun kuuluvista kasvilajiryhmistä. Toinen lajiryhmä on huopavoikeltanot eli huopakeltanot (Pilosella Pilosellina-ryhmä). Hiirenkeltanot ovat kuivilla paikoilla kasvavia, yleensä matalia kasveja. Ne muodostavat lehtiruusukkeen, jonka keskeltä kohoavan varren päässä on monesta mykerökukinnosta koostuva mykeröstö. Mykeröt ovat yleensä vaaleankeltaisia, mutta esimerkiksi oranssivoikeltanon eli oranssikeltanon (Pilosella aurantiaca) mykeröt ovat oransseja, ja lajista on jalostettu hieman erinäköisiä lajikkeita, joita myydään koristekasveina. Hiirenkeltanoiden siemenet kehittyvät osittain suvullisesti ja osittain apomiktisesti. == Lajeja == * Pilosella aurantiaca – oranssivoikeltano eli oranssikeltano * Pilosella caespitosa – niittyvoikeltano eli niittykeltano * Pilosella cymosa – viuhkovoikeltano eli viuhkokeltano * Pilosella lactucella – korvavoikeltano eli korvakeltano * Pilosella praealta – ahdevoikeltano eli ahdekeltano * Pilosella × floribunda – ruotsinvoikeltano eli ruotsinkeltano == Lähteet == * LuontoPortti: Hiirenkeltanot (Pilosella Cauligera) == Aiheesta muualla == * Suomen Lajitietokeskus: Hiirenvoikeltanot – Pilosella Cauligera -ryhmä * Pohjolan kasvien pauloissa: Pilosella Cauligera -ryhmä - hiirenvoikeltanot Luokka:Voikeltanot
Huopakeltanot

Huopakeltanot eli huopavoikeltanot (Pilosella Pilosellina-ryhmä) on toinen voikeltanoiden eli harakankeltanoiden (Pilosella) sukuun kuuluvista kasvilajiryhmistä. Toinen lajiryhmä on hiirenkeltanot eli hiirenvoikeltanot (Pilosella Cauligera-ryhmä). Huopakeltanot ovat kuivilla paikoilla kasvavia, yleensä matalia kasveja. Ne muodostavat maanrajaan lehtiruusukkeen, jonka keskeltä kohoavan varren päässä on yksittäinen mykerökukinto. Mykeröt ovat yleensä vaaleankeltaisia. Huopakeltanot voivat muodostaa rönsyjä ja levittäytyä kasvullisesti tai lisääntyä suvullisesti siemenistä apomiktisesti. == Lajeja == * huopavoikeltano eli huopakeltano (Pilosella officinarum) * mäkivoikeltano eli mäkikeltano (Pilosella peleteriana, syn. P. officinarum subsp. peleteriana) == Lähteet == * LuontoPortti: Huopakeltanot (Pilosella Pilosellina-ryhmä) == Aiheesta muualla == * Laji.fi: Huopavoikeltanot (Pilosella Pilosellina-ryhmä) * Pohjolan kasvien pauloissa: Pilosella pilosellina -ryhmä - huopavoikeltanot Luokka:Voikeltanot
Angola kesäolympialaisissa 2012

Angola osallistui Lontoossa järjestettyihin vuoden 2012 kesäolympialaisiin. Lontoon olympialaiset olivat kahdeksannet olympialaiset joihin maa osallistui sen boikotoitua vuoden 1984 olympialaisia. Comite Olimpico Angolano lähetti olympialaisiin suurimman urheilijamäärän koskaan: 35 urheilijaa joista 30 oli naisia ja 5 miehiä. Koripallo kesäolympialaisissa 2012 - naisten turnaus ja naisten käsipallo olivat ainoat joukkuelajit joihin Angola sai lähetettyä edustajat. Angolan miesten koripallomaajoukkue ei päässyt edustamaan Angolaa ensimmäistä kertaa sitten vuoden 1988 olympialaisten. Maan lipunkantajana toimi judoka Antonia Moreira.http://arquivo.pt/wayback/20120702150656/http://jornaldeangola.sapo.ao/16/0/bandeira_nacional_entregue_aos_atletas Angola ei onnistunut voittamaan olympialaisista mitalia. ==Lähteet== Luokka: Kesäolympialaiset 2012
Oranssivoikeltano

Oranssivoikeltano eli oranssikeltano (Pilosella aurantiaca) on asterikasvien (Asteraceae) heimoon ja voikeltanoiden eli harakankeltanoiden (Pilosella) sukuun kuuluva kasvilaji. Apomiktisen lisääntymisen myötä oranssivoikeltano ei ole selvärajainen laji, vaan hieman toisistaan poikkeavien kasvien kokonaisuus. Oranssivoikeltanosta onkin erotettu myös useita eri alalajeja ja muunnoksia. Oranssivoikeltanon mykeröt ovat monista muista suvun lajeista poiketen oranssit ja sitä käytetäänkin koristekasvina. Oranssivoikeltano onkin levinnyt Suomen luontoon erilaisille kuiville ja aurinkoisille kasvupaikoille ilmeisimmin koristekasvikäytön seurauksena. Oranssivoikeltanoa käyttävät ravintokasvinaan ainakin äkämäpistiäislajit Aulacidea pilosellae ja Aulacidea subterminalis, kukkakärpäslajit Cheilosia psilophthalma ja Cheilosia urbana, kaksisiipislaji Noeeta pupillata sekä huopakeltanosulkanen (Oxyptilus pilosellae). == Alalajeja ja muunnoksia == * iso-oranssikeltano (Pilosella aurantiaca subsp. aurantiaca var. aurantiaca) * liekkioranssikeltano (Pilosella aurantiaca subsp. aurantiaca var. blyttiana) * niittyoranssikeltano (Pilosella aurantiaca subsp. dimorpha) * silo-oranssikeltano (Pilosella aurantiaca subsp. decolorans var. pseudoblyttii) * viiruoranssikeltano (Pilosella aurantiaca subsp. decolorans var. decolorans) == Lähteet == == Aiheesta muualla == * Suomen Lajitietokeskus: Oranssivoikeltano (oranssikeltano) – Pilosella aurantiaca * Pohjolan kasvien pauloissa: Pilosella aurantiaca - oranssivoikeltano * Den virtuella floran: Rödfibbla (Pilosella aurantiaca) * Centre for Agriculture and Biosciences International (CABI): Pilosella aurantiaca (orange hawkweed) Luokka:Voikeltanot
Alitalo

Alitalo on suomalainen sukunimi. Tunnettuja Alitaloja: * Ani Alitalo, Suomen Huippumalli haussa -kilpailun 1. tuotantokauden voittaja * Anneli Mäkelä- Alitalo (s. 1947), historiantutkija * Anni Alitalo (s. 1991), uimari * Heikki Alitalo (1923–2007), taidemaalari * Henna-Maija Alitalo (s. 1966), näyttelijä * Ilkka Alitalo (1934–2024), eläinlääketieteen professori * Kaisa Turpeinen- Alitalo (1911–2006), lääkäri * Kari Alitalo (s. 1952), akatemiaprofessori, lääketieteen ja kirurgian tohtori * Kyösti Valfrid Kaukovalta, vuoteen 1905 Gustaf Walfrid Alitalo (1885–1943), opettaja ja historiantutkija * Pirkko Alitalo (s. 1949), talouselämän vaikuttaja * Simo Alitalo (s. 1954), ääni- ja mediataiteilija * Vili Alitalo (s. 2003), jääkiekkoilija. ==Katso myös== * Alatalo
Mexican Summer

Mexican Summer on yhdysvaltalainen itsenäinen levy-yhtiö, jonka Kemado Records perusti vuonna 2008. He toimivat Brooklynistä, New Yorkista. ==Artisteja ja yhtyeitä== *Andrew Graham & Swarming Branch *Allah-Las *Apache Dropout *Ariel Pink's Haunted Graffiti *Ashrae Fax *Beaches *Best Coast *BI *Bipolar Bear *Black Moth Super Rainbow *Bobb Trimble *Brain Idea *Campfires *Cold Showers *Connan Mockasin *Date Palms *Dimples *Dunes *Dungen *Eddy Current Suppression Ring *Farmer Dave Scher *Ford & Lopatin *Fraction *Gauntlet Hair *Golden Triangle *GR *Greg Ashley *Happy Jawbone Family Band *Headdress *Home Blitz *Jacuzzi Boys *John Carpenter *Jorge Elbrecht *Kurt Vile *Lace Curtain *Lansing-Dreiden *Light Asylum *Lilacs & Champagne *Linda Perhacs *Little Girls *Lucky Luke *Marissa Nadler *Michael Angelo *Mike Wexler *Mood Rings *Nachtmystium *Nite Jewel *No Joy *Part Time *Peaking Lights *Pink Playground *Purling Hiss *Puro Instinct *Quilt *Radio People *Ramases *Real Estate *Robert Lester Folsom *Soldiers of Fortune *Spectral Park *Steve Moore *Tamaryn *Teams vs Star Slinger *Terrible Truths *The Alps *The Amazing *The Bitters *The Black Ryder *The Fresh & Onlys *The Mantles *The Miracles Club *The Orkustra *The Samps *The Soft Pack *The Tallest Man On Earth *The Vacant Lots *The Young *TK Webb *Travis Bretzer *Turning Shrines *Valet *VietNam *Viva L'American Death Ray Music *Washed Out *Weekend *Weyes Blood *Wooden Shjips *Woodsman *Xander Duell *Young Prisms ==Lähteet== Luokka:Yhdysvaltalaiset levy-yhtiöt
Liquid Acrobat as Regards the Air

__NOTOC__ Liquid Acrobat as Regards the Air on The Incredible String Bandin yhdeksäs albumi, joka julkaistiin vuonna 1971. == Kappaleet == Kaikki kappaleet Robin Williamson, ellei toisin mainita. === A-puoli === # # # # # # === B-puoli === # * # # # # ##a) Eyes Like Leaves (Heron) ##b) Sunday Is My Wedding Day (Trad.) ##c) Drops of Whiskey (Trad.) ##d) Grumbling Old Men (Trad.) # == Kokoonpano == * Robin Williamson – oud, laulu, kitara, viulu, pilli, lautaset, harmoni, basso, piano, mandoliini, kazoo, nokkahuilu, banjo, oboe * Mike Heron – urut, sitar, laulu, kitara, basso, piano, sähköpiano, sello, huilu, mandoliini, banjo * "Likky" Licorice McKechnie – harmoni, urut, laulu, rumpu, basso, kazoo, tamburiini, lusikat, autoharp * Malcolm Le Maistre – cembalo, laulu, rummut, basso, kazoo, pilli, mandoliini, vihellys, busuki, kellopeli, huuliharppu, klarinetti, urut * Stan Lee – pedal steel kitara, basso * Gerry Conway – rummut == Arvostelut == * Allmusic: Allmusic review == Lähteet == * Liquid Acrobat as Regards the Air discogs.com -sivustolla === Viitteet === Luokka:The Incredible String Bandin albumit Luokka:Vuoden 1971 albumit
Sarjakeltanot

Sarjakeltanot (Hieracium Umbellata-ryhmä) on ukonkeltanoiden (Hieracium) sukuun kuuluva kasvilajiryhmä, joka toisinaan on tulkittu yhdeksi muuntelevaksi lajiksi: sarjakeltano (Hieracium umbellatum). Monet muut ukonkeltanot lisääntyvät lähinnä apomiktisesti, mutta sarjakeltanot lisääntyvät pääasiassa suvullisesti siementen kautta. Sarjakeltanot ovat Suomessa yleisiä ja niitä tavataan lähes koko maassa, pohjoista kohti hieman harvinaistuen. == Lähteet == == Aiheesta muualla == * Suomen Lajitietokeskus: Sarjakeltanot – Hieracium sect. Umbellata Luokka:Ukonkeltanot
Kaarle Hämeri

Kaarle Juhani Hämeri (s. ) on suomalainen fyysikko ja aerosolifysiikan professori, joka on toiminut Helsingin yliopiston kanslerina lokakuusta 2017 alkaen. Hämeri kirjoitti ylioppilaaksi Leppävaaran lukiosta vuonna 1983. Hän valmistui Helsingin yliopistosta filosofian maisteriksi vuonna 1991 ja filosofian tohtoriksi vuonna 1995. Aerosolifysiikan alaan kuuluvan fysiikan väitöskirjan otsikkona oli Homogeneous nucleation in a laminar flow diffusion chamber. Hän oli tohtoriksi valmistumisen jälkeen tutkijana Tukholmassa vuosina 1995–1996. Helsingin yliopiston dosentiksi Hämeri nimitettiin vuonna 1999. Hän toimi assistenttina Helsingin yliopistossa useita jaksoja vuosina 1991–1996 ja myös Suomen Akatemian projektitutkijana ajanjaksolla 1991–1993. Vuosina 1996–1998 Hämeri oli Suomen Akatemian nuorempi tutkija ja vuosina 1998–2000 Helsingin yliopiston ympäristötutkimuksen koordinaattorina. Hän oli Työterveyslaitoksen vanhempi tutkija vuosina 2000–2002. Helsingin yliopiston fysiikan alan professorina vuodesta 2002 ja fysiikan laitoksen varajohtaja vuodesta 2010. Professori Hämeri on toiminut Professoriliiton puheenjohtajana.Professoriliitto: Hallinto. Hän on toiminut myös useissa kansainvälisissä aerosolifysiikan tieteenalan järjestö- ja opetustehtävissä. Vuonna 2016 hänelle myönnettiin kerran kahdessa vuodessa jaettava International Aerosol Fellow -tunnustus. Hän oli tämän palkinnon kolmas suomalainen vastaanottaja. Tieteellisen julkaisutoiminnan ohella Hämeri on kirjoittaja muun muassa Otavan vuosina 2010–2013 julkaisemassa lukion fysiikan Empiria-oppikirjasarjassa (1–8). ==Lähteet== == Aiheesta muualla == * Kansleri Kaarle Hämeri Luokka:Suomalaiset professorit Luokka:Suomalaiset fyysikot Luokka:Helsingin yliopiston professorit Luokka:Vuonna 1964 syntyneet Luokka:Elävät henkilöt Luokka:Helsingin yliopiston kanslerit
Animax

Animax () on japanilainen satelliittitelevisiokanava, joka on erikoistunut animen esittämiseen. Ketjun perustaja ja omistaja on Sony Corporation, ja sen pääkonttori sijaitsee Minatossa, Tokiossa. Osakkeenomistajia ovat Sony Pictures Entertainment, tunnetut animaatiostudiot Sunrise, Toei Animation ja TMS Entertainment, sekä tuotantoyhtiö Nihon Ad Systems. Kanava on ensimmäinen ja maailman suurin ympärivuorokautinen animea esittävä televisiokanava. Japanin lisäksi Animaxia näytetään Taiwanissa, Hongkongissa, Etelä-Koreassa, Kaakkois-Aasiassa, Etelä-Aasiassa, Latinalaisessa Amerikassa ja useassa Euroopan valtiossa. Kanavaa on ilmoitettu näytettävän 89 miljoonassa taloudessa 62 eri maassa ja yli 17 kielellä. Kanavan nimi on yhdistelmä sanoista anime (アニメ) ja max (マックス, makkusu). == Lähteet == == Aiheesta muualla == *Animax *Animax International Luokka:Japanilaiset televisiokanavat Luokka:Animeyhtiöt Luokka:Vuonna 1998 perustetut televisiokanavat
Sarjakeltano

Sarjakeltano (Hieracium umbellatum) on ukonkeltanoiden (Hieracium) sukuun kuuluva kasvilaji tai yleisnimitys sarjakeltanoiden (Hieracium Umbellata- ryhmä) lajiryhmän edustajalle. Tulkittaessa sarjakeltano yhdeksi muuntelevaksi lajiksi, se kasvaa 5–100 cm korkeaksi kasvupaikan viljavuudesta riippuen. Varsi on kalju tai lähes kalju ja siinä on 10–30 kappaletta suikeita lehtiä, jotka pienenevät ylöspäin mentäessä. Kukinto on keltaisista mykeröistä koostuva sarjamainen mykeröstö, jossa on vaihteleva määrä mykeröitä. Karuimmilla kasvupaikoilla mykeröitä saattaa olla vain yksi. Sarjakeltano kukkii heinä–elokuussa. Sarjakeltano on Suomessa yleinen etelässä suunnilleen napapiirin korkeudelle asti, joskin sitä esiintyy paikoitellen pohjoisempanakin. == Lähteet == == Aiheesta muualla == * Laji.fi: Sarjakeltano (Hieracium umbellatum) * Pohjolan kasvien pauloissa: Hieracium umbellatum - sarjakeltano * Den virtuella floran: Flockfibbla (Hieracium umbellatum) * ITIS: Hieracium umbellatum * United States Department of Agriculture (USDA): Hieracium umbellatum * Flora of China: Hieracium umbellatum Luokka:Ukonkeltanot Luokka:Värikasvit
Honda Logo

Honda Logo on Hondan vuosina 1996–2001 valmistama pieni henkilöautomalli, joka korvasi Honda Cityn. Logon seuraajaksi puolestaan tuli Honda Jazz. Vuoden 2000 Euro NCAP -kolaritestistä Logo sai tulokseksi kolme tähteä viidestä. Ainoa moottorivaihtoehto oli 1,3-litrainen (65 hv) bensiinimoottori. Aluksi vaihteistoksi oli valittavissa viisivaihteinen manuaali tai kolmiportainen automaatti, jonka myöhemmin korvasi portaaton CVT-automaattivaihteisto. Vuoden 1998 lopulla Logo koki pieniä, lähinnä ulkonäöllisiä uudistuksia. Lisäksi kaikkiin malleihin tuli vakiovarusteiksi matkustajan turvatyyny, turvavöiden esikiristimet ja voimanrajoittimet sekä ABS-jarrut. == Lähteet == == Aiheesta muualla == Logo Luokka:B-segmentin autot Luokka:1990-luvun autot Luokka:2000-vuosikymmenen autot
Vain elämää (7. tuotantokausi)

Vain elämää -sarjan seitsemäs tuotantokausi esitettiin Nelosella syksyllä 2017. Kausi oli ensimmäinen, jossa kaikki osallistujat olivat esiintyneet ohjelman aiemmilla kausilla. Kausi kuvattiin kausien 1–5 tapaan Satulinnassa Hirvensalmella, vaikka kuudes kausi kuvattiin Espanjassa. Kauden artisteina olivat Cheek, Kaija Koo, Sanni, Jari Sillanpää, Juha Tapio, Jenni Vartiainen ja Toni Wirtanen. Kaudella palattiin takaisin yksi jakso artistia kohden -viikkorytmiin, kun edellisellä kaudella jaksot oli jaettu kaksiosaisiksi. Jaksot tosin kestivät kaksi tuntia, jotta kaikki tulkinnat kuultiin kokonaan, toisin kuin edellisillä kausilla, joilla yksi jakso kesti vain tunnin. Kausi alkoi myös uudella etkot-jaksolla, jossa muisteltiin parhaita paloja aiemmilta kausilta. == Jaksot == Jakso Esityspäivä Katsojaluvut (ensiesitys) Päivän artisti Esitetyt kappaleet 1 1. syyskuuta 2017 363 000 etkot useita edellisiltä kausilta 2 8. syyskuuta 2017 635 000 Cheek ”Timantit on ikuisia” (Sanni) ”Fiiliksissä” (Toni Wirtanen) ”Syypää sun hymyyn” (Kaija Koo) ”Sinuhe” (Juha Tapio & Brädi) ”Keinu” (Jenni Vartiainen) ”Parempi mies” (Jari Sillanpää) 3 15. syyskuuta 2017 779 000 Jari Sillanpää ”Tanssii kuin John Travolta” (Kaija Koo) ”Oot täydellinen” (Jenni Vartiainen) ”Sinä ansaitset kultaa” (Cheek) ”Malagaan” (Sanni) ”Rakkaudella merkitty mies” (Toni Wirtanen) ”Suurempaa” (Juha Tapio) 4 22. syyskuuta 2017 680 000 Sanni ”Dementia” (Jari Sillanpää) ”Että mitähän vittua” (Kaija Koo) ”Soita mua” (Toni Wirtanen) ”Oo se kun oot” (Juha Tapio) ”Vahinko” (Cheek) ”Trampoliini” (Jenni Vartiainen) 5 29. syyskuuta 2017 671 000 Toni Wirtanen ”Koneeseen kadonnut” (Juha Tapio) ”Ravistettava ennen käyttöä” (Sanni) ”Sun kohdalla” (Jari Sillanpää) ”Jumala” (Cheek) ”Mato” (Jenni Vartiainen) ”Valot pimeyksien reunoilla” (Kaija Koo) 6 6. lokakuuta 2017 642 000 Jenni Vartiainen ”Malja” (Cheek) ”Minä sinua vaan” (Sanni) ”Duran Duran” (Juha Tapio) ”Suru on kunniavieras” (Kaija Koo) ”Halvalla” (Jari Sillanpää) ”Eden” (Apulanta) 7 13. lokakuuta 2017 710 000 Juha Tapio ”Sinun vuorosi loistaa” (Jenni Vartiainen) ”Älä lähde vielä pois” (Cheek) ”Eläköön” (Jari Sillanpää) ”Ratapiha” (Toni Wirtanen) ”Rakastettu” (Kaija Koo) ”Kelpaat kelle vaan” (Sanni & Apocalyptica) 8 20. lokakuuta 2017 669 000 Kaija Koo ”Vapaa” (Toni Wirtanen) ”Niin kaunis on hiljaisuus” (Juha Tapio) ”Sydän vähän kallellaan” (Jenni Vartiainen) ”Minun tuulessa soi” (Jari Sillanpää) ”Kuka sen opettaa” (Sanni) ”Surulapsi” (Cheek) 9 27. lokakuuta 2017 683 000 encorepäivä ”Against All Odds” (Kaija Koo) ”Gabriella’s Song” (Jari Sillanpää) ”Brazen Weep” (Jenni Vartiainen) ”Have I Told You Lately” (Juha Tapio) ”Tämän kylän poikii” (Sanni) ”Evakon laulu” (Toni Wirtanen & Jannika B) ”Oi mikä ihana ilta” (Cheek & Juha Tapio) 10 3. marraskuuta 2017 274 000 kooste kauden kappaleista kaikki artistipäivien kappaleet == Lähteet == Luokka:Vain elämää -tuotantokaudet
Kiteenjärvi (Kitee)

Kiteenjärvi on Pohjois-Karjalassa Kiteellä keskustaajaman itäpuolella sijaitseva järvi. == Maantietoa == Järvi on kaksiosainen ja sen pienempää järviallasta kutsutaan Päätyenlahdeksi. Koko järven pinta-ala on 1 500 hehtaaria eli 15 km². Se on 8,9 kilometriä pitkä ja 4,1 kilometriä leveä. Päätyenlahti on 1,1 kilometriä pitkä ja 800 metriä leveä. Lahden alue osin myös rannat mukaan lukien on lintujen suojelualuetta. Lähes koko lahti on erotettu muusta järvestä pengertiellä, jossa on pieni aukko veden vaihtumiseksi. Loput järvestä muodostaa suuren järvenselän, joka lähes saareton. Järvenselkä on 5,0 kilometriä pitkä ja 3,8 kilometriä leveä. Järvessä on laskettu olevan 7 saarta. Niiden yhteispinta-ala on 2 ha, mikä on noin 0,1 % järven kokonaispinta-alasta. Saarista yksi on yli hehtaarin suuruinen, yksi yli aarin ja loput 3 ovat alle aarin kokoisia. Yksikään saari ei ylitä neliökilometriä. Saarien nimet ovat Kiiskinsaari, Selkäsaari, Pieniluoto, Lehmänmaha, Siihansaari, Jänissaari ja Nuottasaari. Järvi on luodattu ja siitä on julkaistu syvyyskartat. Sen tilavuus on 30 miljoonaa m³ eli 0,030 km³. Järven keskisyvyys on 2,0 metriä ja suurin syvyys on 13 metriä. Syvin kohta sijaitsee Kiiskinsaaren ja Selkäsaaren välissä. Järven rantaviivan pituus on 35 kilometriä, josta saarten rantaviivan yhteispituus on noin kilometrin. Rannat ovat joki peltomaata tai taajama-aluetta. Välissä pilkottaa pienet metsäpalstat. Taajama-alue kuuluu Kiteen keskustaan. Muille rannoille on rakennettu jonkin verran vapaa-ajan asuntoja. == Vesistösuhteet == Järvi sijairsee Kiteenjoen–Tohmajoen vesistössä (vesistöaluetunnus 02) Kiteenjoen valuma-alueen (02.02) Kiteenjoen alueella (02.022). Kiteenjoen–Tohmajoen vesistö kuuluu puoliksi Suomen ja puoliksi Venäjän puolelle. Järven pohjoisosaan laskee Humalajoki, joka on Humalajoen alaosan alueen (02.023) laskujoki. Sen itärantaan laskee Hiidenjoki, joka on Humalajoen alaosan alueen (02.023) laskujoki. Järven vedenpinnan korkeus on 79,3 metriä mpy. Kiteenjoki virtaa alajuoksullaan Hanttavaarassa Kangasjärveen, josta se jatkaa eteenpäin Laatokkaan. == Lähteet == Luokka:Kiteenjoen–Tohmajoen vesistö Luokka:Kiteen järvet
Savukosken partisaanitukikohta

Savukosken partisaanitukikohta sijaitsi jatkosodan aikana Savukosken koillisosassa Sotatunturien alueella Petäjä-Raatelmaselässä. Tukikohta toimi tukeutumispaikkana neuvostoliittolaisten partisaanien tehdessä iskuja Savukosken ja eteläisen Sodankylän alueen kyliin ja sen löytyminen tuo lisävalaistusta Koillis-Lapin vilkkaaseen partisaanitoimintaan. == Tukikohdan löytyminen ja inventointi == Tukikohdan olemassaolo ja sijainti ei ollut yleisessä tiedossa ennen kuin paikallisilta asukkailta saadun vihjeen perusteella tukikohta kartoitettiin ja inventoitiin vuonna 2012 Metsähallituksen Valtion metsien kulttuuriperintökohteiden inventointihankkeessa. Tukikohta muodostui Petäjä-Raatelmaselän laen pohjoispuolelle kivistä ladotuista pesäkkeistä, joita on yhteensä 103. Puolikaaren muotoon sijoitettujen pesäkkeiden keskellä on suurempien pesäkkeiden rypäs, joiden uskotaan kuuluneen partisaaniryhmien komentajille. Tukikohta muistuttaa rakenteeltaan ns. siilipuolustusasemaa. Useimmat pesäkkeet on rakennettu käyttäen suurta petäjää lisäsuojana. Pesäkkeiden kivien välistä löydetyt säilyketölkit osoittavat paikkaa käytetyn leiriytymiseen. Kohde on säilynyt hyvin alueella suoritetuista hakkuista huolimatta ja Metsähallituksen mukaan se tulisikin suojella. == Tahkomännikön taistelu == Tukikohdasta noin kuusi kilometriä pohjoiseen sijaitsevan Tahkomännikön alueella käytiin 13.-16.4.1944 partisaanien ja suomalaisten joukkojen välinen taistelu. Alueelta on löytynyt mm. huopatossujen jäänteitä, peltipurkkeja, kiväärin patruunoita ja ilmeisesti vielä 2000-luvulla ihmisen luurangon jäänteitä. Taistelun alussa suomalaiset saartoivat partisaanit, mutta vihollisen saatua lisäjoukkoja suomalaiset joutuivat itsekin saarretuiksi. Taistelu päättyi lopulta partisaanien vetäytymiseen itään, mutta iskut alueen siviilikyliin jatkuivat siitä huolimatta kesällä 1944. Erillinen osasto Savukosken sotapäiväkirjoissa ei ole mainintaa Petäjä-Raatelmaselän tukikohdan paljastumisesta Tahkomännikön taistelun yhteydessä, ja on luultavaa että se oli toiminnassa vuosien 1940-1944 välisen ajan. == Lähteet == *Häkälä, Piritta: Savukoski koillisosa kulttuuriperintöinventointi 2012, s. 543-546 ja 564-569. Metsähallitus 2013. * *Ilta-Sanomat 4.3.2016: Neuvostoliiton salainen partisaanitukikohta löytyi Savukoskella. *Helsingin Sanomat 21.2.2016: Suurtutkimus valmistui: Suomen metsistä paljastui valtava määrä sota-ajan hautoja, vankileirejä ja tukikohtia. *Blogi Metsähallituksen talousmetsien kulttuuriperintöinventoinnista 2010-2015: "Vihollinen motissa!" - taistelu neuvostopartisaaneja vastaan Savukoskella 1944. Luokka:Jatkosota Luokka:Savukoski
Fidget spinner

Fidget spinner eli spinneri tai sormihyrrä on stressiä lievittäväksi tarkoitettu lelu, joka on suosittu erityisesti varhaisnuorten keskuudessa. Sen keskellä on tyypillisesti laakeri, joka voi koostua eri materiaaleista, kuten messingistä, ruostumattomasta teräksestä, titaanista, kuparista tai muovista. Hyrrän suosio kasvoi vuonna 2017 sosiaalisen median kautta. Hyrrällä voi tehdä temppuja, ja sen suosiota on verrattu 1990-luvun jojoon. Hyrrän keksijäksi on sanottu yhdysvaltalaista Catherine Hettingeriä, joka alkoi vuonna 1993 myydä kehittämäänsä hyrrää. Lelukaupat eivät kuitenkaan ottaneet sitä myyntiin, eikä hyrrä menestynyt. Sen patentti raukesi vuonna 2005. Toisten lähteiden mukaan Hettingerin kehittämä hyrrä ei kuitenkaan ole sama kuin fidget spinner. Monet valmistajat ovatkin alkaneet valmistaa useita eri muotoisia ja tyylisiä spinnereitä. Tavallisesti laakerin materiaalina käytetään keramiikkaa, metallia (ruostumatonta terästä tai kromia) ja sekoitusta. Erilaiset laakerit vaikuttavat värinään, ääneen ja pyörimisaikaan. Lelun tarkoitus on helpottaa keskittymistä ja mikroliikuntaa toimimalla laitteena, johon stressin voi purkaa. == Lähteet == == Aiheesta muualla == * * Luokka:Leikkikalut
Monolith

Monolith voi tarkoittaa jotain seuraavista: * Monolith Innovation Group, domain-nimien hallinta * Monolith Productions, yhdysvaltalainen videopelien kehittäjä * Monolith Soft, japanilainen videopelien kehittäjä * Monolith Software, yhdysvaltalainen ohjelmistoyritys == Musiikki == * Monolith (Kansasin albumi), 1979 * Monolith (Death Cube K:n albumi), 2007
Zenjūrō Mori

Zenjūrō Mori (, s. 4. heinäkuuta 1985 Nanao) on japanilainen karateka. Hän on Kyokushinin keskisarjan kaksinkertainen maailmanmestari. == Kilpaura == Mori saavutti hopeaa Japanin mestaruuskisoissa 2005 hävittyään keskisarjan loppuottelussa Tomohiko Matsuokalle.IKO-1. Результаты весововых чемпионатов Японии по киокушин карате. 20.10.2014 Viitattu 17.4.2017 Vain vuotta myöhemmin Mori voitti ensimmäisen Japanin-mestaruuden kohdattuaan Matsuokan toistamiseen loppuottelussa. 2007 Mori voitti kolmannen mitalinsa peräkkäin Japanin mestaruuskisoissa saatuaan tällä kertaa pronssia. Kaksi vuotta myöhemmin 2009 Mori saavutti maailmanmestaruuden voitettuaan loppuottelussa maamiehensä Miroyuki Kidachin. 2010 Mori siirtyi ottelemaan Japanin mestaruuskisoissa raskaaseensarjaan, jossa hän saavutti hopeaa hävittyään loppuottelussa Tariel Nikoleišvilille. Mori palasi sittemmin takaisin keskisarjaan ja voitti 2012 uransa toisen Japanin mestaruuden. Hän voitti loppuottelussa Yūta Sawamuran. Mori otti myös uransa toisen maailmanmestaruuden seuraavana vuonna Tokiossa, kun hän voitti loppuottelussa toistamiseen Yūta Sawamuran. == Lähteet == Luokka:Japanilaiset karatekat Luokka:Kyokushinin harjoittajat Luokka:Vuonna 1985 syntyneet Luokka:Elävät henkilöt
Miks ei

Miks ei on suomalaisartisti Laura Voutilaisen 2. kesäkuuta 2017 julkaistu 13. studioalbumi. Albumin kappaleiden yhteenlaskettu striimimäärä ylitti ennakkoon kultalevyyn vaadittavat 10 miljoonaa kuuntelukertaa. == Kappaleet == == Singlet == Miks ei -albumin ensimmäinen single, ”Olet mulle enemmän”, julkaistiin joulukuun alussa 2015. Kappale nousi parhaimmillaan Suomen 56:nneksi soitetuimmaksi radiokappaleeksi. Toinen single, albumin nimikappale ”Miks ei”, julkaistiin 11. toukokuuta 2016. Kappale menestyi hyvin sijoittuen muun muassa latauslistan neljänneksi, singlelistan 10:nneksi sekä ollen parhaimmillaan yhdeksänneksi soitetuin radiokappale. Single on saanut platinalevyn, kun se marraskuussa 2016 ylitti 4 miljoonan kuuntelukerran rajan. Kolmas single, ”Mä en kestä”, julkaistiin 10. maaliskuuta 2017. Myös ”Mä en kestä” on menestynyt hyvin: lataus- ja singlelistalla se on sijoittunut kuudenneksi, radiossa se on ollut 34. soitetuin kappale. Single on striimannut kultaa. == Lähteet == Luokka:Vuoden 2017 albumit Luokka:Laura Voutilaisen albumit Luokka:Ilkka Wirtasen tuottamat albumit
Hulahula Suomi

Hulahula Suomi on Yleisradion vuonna 2017 esittämä televisiosarja, jossa rohkaistiin suomalaisia tanssimaan. Ohjelmaa juonsivat Mira Luoti ja Ernest Lawson. Ohjelmassa kerättiin kuudelta paikkakunnalta ryhmä ihmisiä, jotka harjoittelivat tanssiesityksen ja esittivät sen jakson päätteeksi yleisölle. Television lisäksi ohjelmaa kuultiin viikoittain Yle Puheella, jossa lähetystä juonsi Mira Luoti. Lisäksi Yle Radio Suomen Suomen radio -lähetyksissä puhuttiin kesäkuussa, miten tanssi näkyy ja kuuluu eri puolilla Suomea. Ohjelma huipentui juhannusaattona esitettävään viiden tunnin suoraan lähetykseen televisiossa ja radiossa, jossa tutustuttiin eri puolella Suomea asuvien juhannuksen viettoon, ja tanssittiin yhteistanssi Robinin ”Hula Hula” -kappaleen mukana. Juhannusaaton lähetyksessä yritettiin rikkoa yhteistanssin maailmanennätystä, mutta siitä ei tehty Guinnessin virallista ennätystä, koska se olisi rajannut ulkopuolelle pienemmät yksityiset juhlat. Ohjelma sai juhannusaattona 222 000 suomalaista tanssimaan yhtä aikaa Suomessa ja Euroopassa, kuitenkin maailmanennätykseen olisi tarvittu yli 265 000 tanssijaa. Hulahula Suomen juhannusaaton tv-lähetys tavoitti illan aikana yli 1 238 000 katsojaa. == Jaksot == Jakso Esitetty Paikkakunta Vieraat Katsojaluvut (Keskikatsojamäärä) 1\. 12.5.2017 Kuopio Riku Nieminen Jorma Uotinen 372 000 2\. 19.5.2017 Tampere Maria Ylipää 289 000 3\. 26.5.2017 Oulu Sampo Marjomaa 316 000 4\. 2.6.2017 Turku Lola Odusoga 332 000 5\. 9.6.2017 Rovaniemi Sampo Kaulanen 231 000 6\. 16.6.2017 Helsinki Marco Bjurström 313 000 7\. 23.6.2017 Mikkeli – 499 000 == Lähteet == == Aiheesta muualla == * Ohjelman kotisivut * Mira Luoti ja Hulahula Suomi Yle Puhe. Luokka:2010-luvun suomalaiset televisiosarjat Luokka:Yle TV1:n televisio- ohjelmat
Yūki Yoza

Yūki Yoza (, s. 20. joulukuuta 1997 Ibarakin prefektuuri) on japanilainen potkunyrkkeilijä ja entinen karateka. Hän on Kyokushinin kevytsarjan maailmanmestari. ==Kilpaura== Yoza voitti 2015 Japanin mestaruuskisoissa heti pronssia kilpailtuaan ensimmäistä kertaa aikuisten sarjassa.IKO-1. Результаты весововых чемпионатов Японии по киокушин карате. 20.10.2014 Viitattu 3.6.2017 Seuraavana vuonna Yoza saavutti Japanin mestaruuden voitettuaan loppuottelussa Yūki Fukuin. Huhtikuussa 2017 Yoza oli mukana ensimmäistä kertaa maailmanmestaruuskisoissa. Hän voitti avauskierroksella Alisher Karmenovin ja toisella kierroksella Ilias Astamirovin. Turnauksen kolmas ja viimeinen ottelu käytiin loppuottelussa, jossa Yoza voitti Alim Iunusovin.Résultats Karate Friendship 2017 france-kyokushin.fr Viitattu 3.6.2017 Se oli samalla hänen ensimmäinen maailmanmestaruus. ===Potkunyrkkeily (2019–)=== Yoza siirtyi 2019 karaten parista potkunyrkkeilyn pariin Knock Out -organisaatioon. Hän oli sitä ennen voittanut kaikki seitsemän käymäänsä kamppailua. Sen jälkeen Yoza on voittanut 11 ottelusta yhdeksän.与座 優貴 knockout.co.jp Viitattu 8.11.2022 ====K–1 (2021–)==== Yoza otteli ensi kerran K–1:ssä Krush 132 -tapahtumassa. Hän kohtasi Hikaru Hasumin, jonka Yoza voitti tyrmäyksellä toisessa erässä. ==Lähteet== Luokka:Japanilaiset karatekat Luokka:Japanilaiset potkunyrkkeilijät Luokka:Kyokushinin harjoittajat Luokka:Vuonna 1997 syntyneet Luokka:Elävät henkilöt
Songs to Test By

Songs to Test By on Valven Portal 2 -videopelin ääniraita. Valve julkaisi ääniraidan kolmessa osassa vapaasti ladattavana versiona pelin julkaisun jälkeen. Ellen McLain laulaa "Want You Gone" -kappaleen. Pelin ääniraita on voittanut Interactive Achievement Awards -palkinnon Outstanding Original Music Composition -kategoriassa. Neljän levyn kokoelma Portal 2: Songs To Test By (Collector's Edition) on julkaistu 30. lokakuuta 2012 Ipecac Recordingsin kautta. Kolme levyistä sisältävät aiemmin julkaistut kolme osaa ja neljäs levy sisältää kappaleita pelistä Portal. Mukana on myös pienoissarjakuva "Turret Lullaby". == Lähteet == == Aiheesta muualla == * Luokka:Videopelien soundtrackit Luokka:Portal
Ajatuspoliisi (täsmennyssivu)

Ajatuspoliisi voi viitata seuraaviin: *Ajatuspoliisi, Georg Orwellin teoksen Vuonna 1984 fiktiivinen hahmo, jotka valvovat ajatusrikoksia *Ajatuspoliisi, Epilä-yhtyeen kappale
Enok Löppönen

Enok Evert Löppönen (myös Lopponen, 3. tammikuuta 1885 Savonlinna – 7. joulukuuta 1963 Toronto) oli suomalaissyntyinen painija, joka edusti Kanadaa vuoden 1920 kesäolympialaisissa Antwerpenissa. Hän hävisi vapaapainin 75 kg:n sarjassa jo karsintakierroksella Yhdysvaltoja edustaneelle ruotsalaissyntyiselle Charley Johnsonille. Löppösen seura Kanadassa oli suomalaissiirtolaisten vuonna 1902 perustama Toronto Yritys AC. == Lähteet == Luokka:Suomalaiset vapaapainijat Luokka:Kanadalaiset vapaapainijat Luokka:Kanadansuomalaiset henkilöt Luokka:Vuonna 1885 syntyneet Luokka:Vuonna 1963 kuolleet